

**ประกาศองค์การบริหารส่วนตำบลกายูบอเกาะ**

เรื่อง รับสมัครสอบแข่งขันเพื่อบรรจุและแต่งตั้งบุคคลเป็นพนักงานจ้างตามภารกิจ

 ปฏิบัติหน้าที่ ผู้ช่วยครูผู้ดูแลเด็ก ในศูนย์พัฒนาเด็กเล็กบาลาสมีแล ประจำปีงบประมาณ พ.ศ. 2556

 …………………………………………………….

 ด้วยองค์การบริหารส่วนตำบลกายูบอเกาะ ได้ขออนุมัติกำหนดตำแหน่งพนักงานจ้าง ตาม แผนอัตรากำลัง 4 ปี ( 2556-2559 ) ประจำปี 2556 จากคณะกรรมการพนักงานส่วนตำบลจังหวัดยะลา ครั้งที่ 9/2555 เมื่อวันที่ 12 กันยายน 2555 เรียบร้อยแล้ว และเพื่อให้มีความเหมาะสมแก่การปฏิบัติงานขององค์การบริหารส่วนตำบลกายูบอเกาะ ได้อย่างมีประสิทธิภาพ นั้น

 อาศัยอำนาจตามประกาศคณะกรรมการพนักงานส่วนตำบลจังหวัดยะลา เรื่อง หลักเกณฑ์วิธีการ และเงื่อนไข เรื่อง มาตรฐานทั่วไปเกี่ยวกับพนักงานจ้าง จึงประกาศรับสมัครสอบแข่งขันเพื่อบรรจุและแต่งตั้งบุคคลเป็นพนักงานจ้างตามภารกิจ ปฏิบัติหน้าที่ ผู้ช่วยครูผู้ดูแลเด็ก ขององค์การบริหารส่วนตำบล กายูบอเกาะ โดยมีรายละเอียด ดังนี้

**1. ตำแหน่งที่รับสมัครสอบแข่งขัน**

 1.1 มีตำแหน่งพนักงานจ้างตามภารกิจฯ จำนวน 1 ตำแหน่ง ดังนี้

 ตำแหน่ง ผู้ช่วยครูผู้ดูแลเด็ก จำนวน 1 อัตรา

1.2 ระยะเวลาการจ้าง ค่าตอบแทนและสิทธิประโยชน์

 พนักงานจ้างตามภารกิจ มีระยะเวลาการจ้าง 4 ปี โดยอาจจะมีการต่อระยะเวลาการจ้างได้อีกไม่เกินครั้งละ 4 ปี และได้รับค่าตอบแทนสำหรับผู้ได้รับวุฒิประกาศนียบัตรวิชาชีพ (ปวช.) ได้รับค่าตอบแทนขั้นต่ำสุดของอันดับ จ. 1 ของบัญชีค่าตอบแทนพนักงานจ้าง ( 6,050.- บาท / เดือน ) และมีสิทธิได้รับการพิจารณาเลื่อนขั้นค่าตอบแทนประจำปีทุกปี รวมทั้งค่าตอบแทนพิเศษตามหลักเกณฑ์ที่กำหนด รวมทั้งอาจได้รับสิทธิประโยชน์อย่างหนึ่งอย่างใดดังต่อไปนี้อีก เช่น การลา การรับค่าตอบแทนระหว่างลา การได้รับค่าตอบแทนการปฏิบัติงานนอกเวลางาน ค่าใช้จ่ายในการเดินทาง ค่าเบี้ยประชุม เป็นต้น

**2. คุณสมบัติของผู้มีสิทธิสมัครสอบ**

 ผู้สมัครสอบแข่งขันเข้ารับตำแหน่งพนักงานจ้างจ้างตามภารกิจฯขององค์การบริหารส่วนตำบลกายูบอเกาะ ต้องมีคุณสมบัติทั่วไป และมีคุณสมบัติเฉพาะสำหรับตำแน่ง ดังนี้

  **2.1 คุณสมบัติทั่วไป** ผู้สมัครสอบต้องมีคุณสมบัติทั่วไปและไม่มีลักษณะต้องห้าม ดังต่อไปนี้

 (1) มีสัญชาติไทย

 (2) มีอายุไม่ต่ำกว่าสิบแปดปีบริบูรณ์ และไม่เกิน 60 ปี

 (3) เป็นผู้เลื่อมใสในการปกครองระบอบประชาธิปไตย อันมีพระมหากษัตริย์ทรงเป็นประมุข ตามรัฐธรรมนูญแห่งราชอาณาจักรไทย ด้วยความบริสุทธิ์ใจ

-2-

 (4) ไม่เป็นผู้ดำรงตำแหน่งข้าราชการการเมือง

 (5) ไม่เป็นผู้มีกายทุพพลภาพ จนไม่สามารถปฏิบัติหน้าที่ได้ ไร้ความสามารถ หรือฟั่นเฟือนไม่สมประกอบ หรือเป็นโรค ตามที่คณะกรรมการกลางพนักงานส่วนตำบล (ก.อบต.) กำหนดดังนี้

 (ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม

1. (ข) วัณโรคในระยะอันตราย
2. (ค) โรคเท้าช้างในระยะที่ปรากฏอาการเป็นที่รังเกียจแก่สังคม

 (ง) โรคติดยาเสพติดให้โทษ

1. (จ) โรคพิษสุราเรื้อรัง

 (6) ไม่เป็นผู้อยู่ในระหว่างถูกสั่งพักราชการหรือถูกสั่งให้ออกจากราชการไว้ก่อนตามมาตรฐาน ทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

 (7) ไม่เป็นผู้บกพร่องในศีลธรรมอันดี จนเป็นที่รังเกียจของสังคม

 (8) ไม่เป็นกรรมการพรรคการเมือง หรือเจ้าหน้าที่ในพรรคการเมือง

 (9) ไม่เป็นบุคคลล้มละลาย

 (10) ไม่เป็นผู้เคยต้องรับโทษจำคุก โดยคำพิพากษาถึงที่สุดให้จำคุก เพราะกระทำความผิดอาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ

 (11) ไม่เป็นผู้เคยถูกลงโทษให้ออก ปลดออก หรือไล่ออก จากรัฐวิสาหกิจหรือ หน่วยงานอื่นของรัฐ

 (12) ไม่เป็นผู้เคยถูกลงโทษให้ออกหรือปลดออก เพราะกระผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

 (13) ไม่เป็นผู้เคยถูกลงโทษไล่ออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่นหรือตามกฎหมายอื่น

 (14) ไม่เป็นผู้เคยกระทำการทุจริตในการสอบเข้ารับราชการ

 **2.2 คุณสมบัติเฉพาะตำแหน่ง** ผู้สมัครสอบตำแหน่งใดจะต้องเป็นผู้มีคุณสมบัติเฉพาะสำหรับตำแหน่งนั้น ตามที่คณะกรรมการสรรหาและเลือกสรรบุคคลเป็นพนักงานจ้างตามภารกิจปฏิบัติหน้าที่ผู้ช่วยครูผู้ดูแลเด็ก ในศูนย์พัฒนาเด็กเล็กขององค์การบริหารส่วนตำบลกายกายูบอเกาะ กำหนด ดังต่อไปนี้

 **2.2.1 ตำแหน่งพนักงานจ้างตามภารกิจ**

 **- ตำแหน่ง ผู้ช่วยครูผู้ดูแลเด็ก**

 **คุณสมบัติเฉพาะสำหรับตำแหน่ง**

 1. ได้รับได้รับปริญญาตรีทางการศึกษา หรือทางอื่นที่ ก.ท. กำหนดว่าใช้เป็นคุณสมบัติเฉพาะสำหรับตำแหน่งนี้ได้

1. มีความรู้ความสามารถเหมาะสมในการปฏิบัติหน้าที่

-3-

####  **ลักษณะงานที่ปฏิบัติ**

 1. ปฏิบัติหน้าที่เลี้ยงดูเด็กเล็กหรือเด็กก่อนวัยอนุบาล / ปฐมวัย (อายุระหว่าง 2.5 – 5 ปี) เพื่อเตรียมความพร้อมทางด้านร่างกาย อารมณ์ และสังคม ให้กับเด็กเล็กเพื่อเตรียมความพร้อมที่จะเข้ารับการศึกษาระดับอนุบาล / ปฐมวัย ต่อไป

 2. อบรมเลี้ยงดูเด็กเล็ก (2.5 – 5 ปี) แทนบิดา มารดาหรือผู้ปกครอง

 3. ปฏิบัติงานอื่นที่เกี่ยวข้อง หรือตามที่ผู้บังคับบัญชามอบหมาย

 **ความรู้ความสามารถที่ต้องการ**

 1. มีความรู้ความเข้าใจในหน้าที่ที่จะปฏิบัติงาน

1. 2. มีความสามารถในการดูแลและเลี้ยงดูเด็กระดับปฐมวัย
2. 3. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่

**3. วัน เวลา และสถานที่รับสมัครสอบแข่งขัน**

 3.1 **กำหนดการประกาศรับสมัคร**  ระหว่าง**วันที่ 3-10 มิถุนายน พ.ศ. 2556 ติดประกาศ ณ บอร์ด**ที่ทำการองค์การบริหารส่วนตำบลกายูบอเกาะ หรือทางเว็ปไซต์ www.kayuboko.co.th

 3.2 **กำหนดการรับสมัครสอบแข่งขัน** รับสมัครระหว่าง**วันที่ 11 - 20 มิถุนายน พ.ศ. 2556 ในวันและเวลาราชการ** ณ ที่ทำการองค์การบริหารส่วนตำบลกายูบอเกาะ หมู่ที่ 2 ตำบลกายูบอเกาะ อำเภอรามัน จังหวัดยะลา

 3.3 **วิธีการยื่นใบสมัคร** ให้ยื่นใบสมัครด้วยตนเอง โดยผู้สมัครต้องกรอกข้อความในใบสมัครและบัตรประจำตัวสอบด้วยลายมือของตนเอง และรับรองสำเนาถูกต้องในเอกสารที่กำหนด ตามข้อ 4 ทุกฉบับ แล้วยื่นใบสมัครของสมัครของตนเองและชำระค่าธรรมเนียมสมัครสอบในวัน เวลา และสถานที่ ที่กำหนดตามข้อ 3.2

**4. เอกสารและหลักฐานที่ใช้ในการสอบ**

 ผู้สมัครสอบต้องกรอกใบสมัครสอบด้วยตนเองพร้อมด้วยหลักฐาน ดังต่อไปนี้

 4.1 รูปถ่ายหน้าตรง ไม่สวมหมวก และไม่ใส่แว่นตาดำ ขนาด 1 นิ้ว ถ่ายครั้งเดียวกันไม่เกิน 1 ปี ( นับจากวันเปิดรับสมัคร ) จำนวน 3 รูป และให้ผู้สมัครติดรูปถ่ายในใบสมัครจำนวน 1 รูป ติดรูปถ่ายในบัตรประจำตัวสอบ จำนวน 2 รูป

 4.2 สำเนาทะเบียนบ้าน จำนวน 1 ชุด

 4.3 สำเนาบัตรประจำตัวประชาชน จำนวน 1 ชุด

 4.4 ใบรับรองแพทย์ปริญญา ซึ่งแสดงว่าไม่เป็นโรคที่ต้องห้ามตามกฎ ก.พ. ฉบับที่ 3 (พ.ศ.2535) หรือตามประกาศที่คณะกรรมการกลางพนักงานส่วนตำบลกำหนด ซึ่งออกให้ไม่เกิน 1 เดือน นับแต่วันที่ตรวจร่างกาย จำนวน 1 ฉบับ

 4.5 สำเนาภาพถ่ายใบประกาศนียบัตรหรือทะเบียนแสดงผลการเรียนอย่างใดอย่างหนึ่งที่แสดงว่าเป็นผู้มีวุฒิการศึกษาตรงตามคุณสมบัติเฉพาะตำแหน่งที่สมัครสอบ จำนวน 1 ฉบับ โดยจะต้องสำเร็จการศึกษาและได้รับอนุมัติจากผู้มีอำนาจอนุมัติภายในวันที่ปิดรับสมัครคือวันที่ **20 มิถุนายน พ.ศ. 2556**

-4-

 4.6 สำเนาภาพถ่ายหลักฐานอื่นๆ เช่น ทะเบียนสมรสใบเปลี่ยนชื่อตัว ชื่อ – สกุล (ถ้ามี) จำนวน 1 ฉบับ

 4.7 สำเนาภาพถ่ายเอกสารทุกชนิดตามข้อ 4.2 ถึง ข้อ 4.6 ให้ใช้กระดาษขนาด A4 เท่านั้น

 สำหรับการรับสมัครสอบครั้งนี้ ให้ผู้สมัครสอบตรวจสอบและรับรองว่าเป็นผู้มีคุณสมบัติทั่วไปและมีคุณสมบัติเฉพาะสำหรับตำแหน่ง ตรงตามประกาศรับสมัครสอบ และหากภายหลังปรากว่าผู้สมัครสอบรายใดมีคุณสมบัติดังกล่าวไม่ครบถ้วน คณะกรรมการสรรหาและเลือกสรรบุคคลเป็นพนักงานจ้างตามภารกิจปฏิบัติหน้าที่ผู้ดูแลเด็กในศูนย์พัฒนาเด็กเล็กขององค์การบริหารส่วนตำบลกายูบอเกาะ จะถือว่าเป็นผู้ขาดคุณสมบัติในการรับสมัครสอบ และไม่มีสิทธิได้รับการบรรจุและแต่งตั้งให้ดำรงตำแหน่ง

**ค่าธรรมเนียมในการสมัคร**

 ให้ผู้สมัครเสียค่าธรรมเนียมสำหรับตำแหน่งที่สมัครตามอัตราดังนี้

 - พนักงานจ้างตามภารกิจ ค่าธรรมเนียม 100.- บาท

 ค่าธรรมเนียมในการสมัครสอบจะไม่จ่ายคืนให้เมื่อได้ประกาศรายชื่อว่าเป็นผู้มีสิทธิสอบแล้ว

1. **หลักสูตรและวิธีการแข่งขัน**

 **5.1 หลักสูตรและวิธีการสอบแข่งขัน**

ดำเนินการสอบคัดเลือก และคัดเลือกโดยวิธีการ ดังนี้

1) สอบข้อเขียน วันที่ 26 มิถุนายน 2556 เวลา 10.00 - 12.00 น.

2) สอบสัมภาษณ์ วันที่ 26 มิถุนายน 2556 เวลา 13.30 เป็นต้นไป

รายละเอียดการสอบ ดังนี้

1) การสอบข้อเขียน 100 คะแนน โดยแบ่งออกเป็น 2 ภาค ดังต่อไปนี้

 1.1 ตอนที่ 1 ภาคความรู้ความสามารถทั่วไป 50 คะแนน

 1.2 ตอนที่ 2 ภาคความรู้ความสามารถเฉพาะตำแหน่ง 50 คะแนน

 หลักเกณฑ์ ผู้ที่สอบจะต้องสอบผ่านไม่น้อยกว่า 60% ของคะแนนเต็ม 100 คะแนนของการสอบข้อเขียนก่อน จึงจะมีสิทธ์สอบสัมภาษณ์ ต่อไป

2) การสอบสัมภาษณ์เพื่อประเมินความเหมาะสมกับตำแหน่ง 100 คะแนน

 - ภาคความเหมาะสมกับตำแหน่ง(คะแนนเต็ม 100 คะแนน)

 ทดสอบความเหมาะสมโดยวิธีการประเมินความเหมาะสมกับตำแหน่งหน้าที่จากประวัติส่วนตัว ประวัติการศึกษา ประวัติการทำงาน และพฤติกรรมที่ปรากฏทางอื่นของผู้เข้าสอบและจากการสัมภาษณ์เพื่อพิจารณาความเหมาะสมในด้านต่างๆ เช่น ความรู้ที่อาจใช้เป็นประโยชน์ในการปฏิบัติงานในหน้าที่ และความรู้ในเรื่องการรักษาความปลอดภัยแห่งชาติ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม ปฏิภาณไหวพริบ และบุคลิกภาพอย่างอื่น เป็นต้น

 -5-

**6. การประกาศรายชื่อผู้มีสิทธิเข้าสอบ วันสอบ เวลาสอบ สถานที่สอบ**

 ประกาศรายชื่อผู้มีสิทธิ์สอบ ให้ทราบในวันที่ **21 มิถุนายน พ.ศ.2556** **ณ บอร์ดประกาศหน้าที่ทำการองค์การบริหารส่วนตำบลกายูบอเกาะ** หรือทางเว็ปไซต์ www.kayuboko.co.th

 6.1 **กำหนดสอบแข่งขัน ดังนี้**

 1) สอบข้อเขียน เริ่ม เวลา 10.00 - 12.00 น. **ในวันที่ 26 มิถุนายน 2556**

 2) สอบสัมภาษณ์ เริ่ม เวลา 13.30 เป็นต้นไป **ในวันที่ 26 มิถุนายน 2556**

 6.2 ประกาศผลการสอบแข่งขัน แบ่งออกเป็น

 1) ประกาศผลผู้สอบแข่งขันได้ **ให้ทราบในวันพฤหัสบดี ที่ 27 มิถุนายน 2556 ณ บอร์ดประกาศหน้าที่ทำการองค์การบริหารส่วนตำบลกายูบอเกาะ** หรือทางเว็ปไซต์ www.kayuboko.co.th โดยจะลำดับอันดับผู้ได้คะแนนระดับสูงสุดลงมา

**7. เกณฑ์การตัดสิน**

 การตัดสินว่าผู้ใดเป็นผู้สอบแข่งขันได้ ให้ถือเกณฑ์คะแนนจากระดับสูงสุดลงมา และการตัดสินของคณะกรรมการสรรหาและเลือกสรรบุคคลเป็นพนักงานจ้างตามภารกิจปฏิบัติหน้าที่ผู้ดูแลเด็กใน ศูนย์พัฒนาเด็กเล็กขององค์การบริหารส่วนตำบลกายูบอเกาะ ให้ถือเป็นเด็ดขาด ผู้สมัครสอบจะมาอุทธรณ์ต่อองค์การบริหารส่วนตำบลกายูบอเกาะไม่ได้

**8. การบรรจุแต่งตั้ง**

 เมื่อผู้สมัครสอบ สอบผ่านตามที่กำหนดแล้ว องค์การบริหารส่วนตำบลกายูบอเกาะ จะเรียกมารายงานตัวเพื่อบรรจุแต่งตั้งเข้ารับการปฏิบัติหน้าที่พนักงานจ้าง ตามวัน เวลา ที่จะแจ้งให้กับผู้สมัครสอบแข่งขันได้ต่อไป

**9. การขึ้นบัญชี**

 ผู้สอบผ่านการแข่งขัน จะประกาศเรียงตามลำดับคะแนนจากคะแนนสูงสุดไปหาต่ำ โดยจะขึ้นบัญชีไว้ไม่เกิน 1 ปี

**10. การทำสัญญาจ้าง**

 พนักงานจ้างตามภารกิจ ผู้ได้รับการขึ้นบัญชีจะได้รับการทำสัญญาจ้างเป็นระยะเวลา4 ปี และอาจมีการต่อระยะเวลาการจ้างได้อีกไม่เกินครั้งละ 4 ปี โดยได้รับค่าตอบแทนตามที่กำหนด

**11.การประเมินผลการปฏิบัติงาน**

 กำหนดให้มีการประเมินผลการปฏิบัติงานของพนักงานจ้างปีละ 2 ครั้ง ตามปีงบประมาณ คือ

 ครั้งที่ 1 ประเมินผลในช่วงการปฏิบัติงานระหว่างวันที่ 1 ตุลาคม ถึง 31 มีนาคม

 ครั้งที่ 2 ประเมินผลในช่วงการปฏิบัติงานระหว่างวันที่ 1 เมษายน ถึง 30 กันยายน

-6-

จึงประกาศมาเพื่อทราบโดยทั่วกัน

ประกาศ ณ วันที่ 3 เดือน มิถุนายน พ.ศ. 2556

อาสมี เซะบากอ

(นายอาสมี เซะบากอ)

 นายกองค์การบริหารส่วนตำบลกายูบอเกาะ

**รายละเอียดเกี่ยวกับการคัดเลือกพนักงานจ้าง**

**แนบท้ายประกาศ องค์การบริหารส่วนตำบลกายูบอเกาะ ลงวันที่ 3 มิถุนายน พ.ศ. 2556**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ชื่อตำแหน่ง ผู้ช่วยครูผู้ดูแลเด็ก** รหัสตำแหน่ง ภ.1

**หน้าที่และความรับผิดชอบ**

 ปฏิบัติหน้าที่เลี้ยงดูเด็ก/อบรมเด็กเล็กและปฏิบัติหน้าที่อื่นตามที่ได้รับมอบหมาย

**ลักษณะงานที่ปฏิบัติ**

 ปฏิบัติหน้าที่เลี้ยงดูเด็กหรือเด็กก่อนวัยอนุบาล/ปฐมวัย (อายุระหว่าง 2.5- 5 ปี) เพื่อเตรียมความพร้อมทางด้านร่างกาย อารมณ์ และสังคม ให้กับเด็กเล็กเพื่อเตรียมที่จะเข้ารับการศึกษาระดับอนุบาล/ปฐมวัยต่อไป , อบรมเลี้ยงดูเด็กเล็ก (อายุ 2.5– 5 ปี) แทนบิดามารดา หรือผู้ปกครอง และปฏิบัติหน้าที่อื่นที่เกี่ยวข้องหรือตามที่ผู้บังคับบัญชามอบหมาย

**คุณสมบัติเฉพาะสำหรับตำแหน่ง**

 1. ได้รับได้รับปริญญาตรีทางการศึกษา หรือทางอื่นที่ ก.ท. กำหนดว่าใช้เป็นคุณสมบัติเฉพาะสำหรับตำแหน่งนี้ได้

1. มีความรู้ความสามารถเหมาะสมในการปฏิบัติหน้าที่

**ความรู้ความสามารถที่ต้องการ**

1. มีความรู้ความเข้าใจในหน้าที่ที่จะปฏิบัติงาน
2. มีความสามารถในการดูแลและเลี้ยงดูเด็กระดับปฐมวัย
3. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่

**\*\*หมายเหตุ** ตำแหน่งผู้ช่วยครูผู้ดูแลเด็กเป็นสายงานพนักงานจ้างตามภารกิจ ทำสัญญาจ้างไม่เกินคราวละ 4 ปี หรือตามโครงการที่มีกำหนดเวลาเริ่มต้น และสิ้นสุดไว้โดยอาจมีการต่อสัญญาได้ ทั้งนี้ตามความเหมาะสมและความจำเป็นขององค์การบริหารส่วนตำบลกายูบอเกาะ